তৈমুর আলি খানের ব্যাপারে পাপারাৎজিদের আগ্রহের শেষ নেই। সে যাই করে, তার ফোটো তুলতে ব্যস্ত থাকেন ফোটোগ্রাফাররা। কিন্তু সেফ ও করিনার এই সেলিব্রিটি-ছেলেকে নিয়ে যে পুতুল তৈরি হবে, তা কে জানত!
কেরলের একটি খেলনার দোকানে তৈমুরের আদলে তৈরি পুতুলের সন্ধান পাওয়া গেছে। প্রযোজক অশ্বিনী ইয়ার্দি সেই তৈমুর-পুতুলের ছবি টুইটারে পোস্ট করেছেন। সেই ছবি দেখে চমকে গেছেন অনেকেই। কারণ আসল তৈমুরের সঙ্গে পুতুল-তৈমুরের যা মিল তা দেখে অবাক হওয়ারই কথা।
এই পুতুলকে সাদা কুর্তা ও নীল পাজামা পরানো হয়েছে। তার গায়ে রয়েছে নীল রঙের জ্যাকেট। প্যাকেটের উপর লেখাও রয়েছে ‘তৈমুর’।

এই বিষয়ে অন্যান্য খবর

তৈমুর কোন নামে ডাকে দিদিকে, হাসতে হাসতে জানালেন সারা নিজেই
করিনা কি আবার মা হতে চেলেছেন, সোশ্যাল মিডিয়ায় ছবি ঘিরে হুলুস্থুল


তবে তৈমুরের জনপ্রিয়তা থেকে পুতুল তৈরি হওয়া নিয়ে কী বলছেন সেফ আলি খান? ‘‘হতে পারে ওর নামের ট্রেডমার্ক নেওয়া উচিত আমার। তারা (পুতুল নির্মাতা) আমাকে একটা পুতুল অন্তত পাঠাতে পারে,’’ এক সর্বভারতীয় সংবাদমাধ্যমকে বলেছেন সেফ।
তিনি বলেন, ‘‘আমি খুশি যে লোকে তার থেকে লাভবান হচ্ছে। আমি শুধু ভগবানের কাছে প্রার্থনা করি ও যেন নিরাপদে থাকে ও খুশি থাকে।’’
২০১৬ সালের ২০ ডিসেম্বর তৈমুরের জন্ম থেকেই সেফ ও করিনার ছেলে লাইমলাইটে রয়েছে। অনেক বলিউড স্টারের থেকেও তৈমুরের ছবি অনেক দামি। 
তবে পাপারাৎজিদের নিয়ে সেফ যে খুব চিন্তিত তা নয়। ‘কফি উইথ কর্ণ’-এর ষষ্ঠ সিরিজে সেফ স্বীকার করে নিয়েছেন পাপারাৎজি সংস্কৃতি ভয়ঙ্কর। তবে এখানে ফোটোগ্রাফাররা সেলেব্রিটিদের সম্মান করেন। দূরত্ব বজায় রাখেন ছবি তোলার সময়ে। 
সামনের মাসেই দুই বছর পূর্ণ হবে তৈমুরের।